
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ

	2023-жылдын «10» январы
	         № 2 
	   Москва шаары




Евразия экономикалык комиссиясынын Коллегиясынын 
айрым чечимдерине өзгөртүүлөрдү киргизүү жөнүндө 

[bookmark: _Hlk134619306][bookmark: _GoBack]2014-жылдын 15-августундагы Транспорт каражатынын паспортунун (транспорт каражатынын шассисинин паспортунун) жана өзү жүргөн унаанын жана техниканын башка түрлөрүнүн паспортунун бирдиктүү формасын киргизүү жана электрондук паспорттор системасын уюштуруу жөнүндө макулдашуунун 3-беренесинин биринчи абзацына жана 4-беренесинин экинчи абзацына ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 
2015-жылдын 1-сентябрындагы № 112 чечими менен бекитилген Евразия экономикалык бирлигине мүчө мамлекеттердин транспорт каражаттарынын (транспорт каражаттарынын шассисинин), өзү жүргөн унаалардын жана техниканын башка түрлөрүнүн паспортторун (электрондук паспортторун) тариздөөнү жүзөгө ашырган ыйгарым укуктуу органдарынын (уюмдарынын) жана транспорт каражаттарын (транспорт каражатынын шассисин), өзү жүргөн унааларды жана техниканын башка түрлөрүн даярдоочулар – уюмдардын бирдиктүү реестрин түзүү жана аны жүргүзүү тартибинин 
12-пункту «администраторго» деген сөздөн кийин «жана улуттук операторго» деген сөздөр менен толукталсын.
2. Евразия экономикалык комиссиясынын Коллегиясынын 
2015-жылдын 22-сентябрындагы № 122 чечими менен бекитилген Транспорт каражаттарынын электрондук паспортторунун (транспорт каражаттарынын шассилеринин электрондук паспортторунун) жана өзү жүргөн унаалардын жана техниканын башка түрлөрүнүн электрондук паспортторунун системаларынын иштөө тартибине төмөнкүдөй өзгөртүүлөр киргизилсин: 
4-пункт төмөнкудөй мазмундагы «а1» пунктча менен толукталсын:
«а1) электрондук паспорттор системаларынын улуттук оператору;»;
12-пункттун «в» пунктчасы «мүчө мамлекеттердин бийлигине» деген сөздөрдөн кийин «жана улуттук операторго» деген сөздөр менен толукталсын.
3.  Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

